Legal Document

Category: 121

Text:
3. ΒΑΣΙΛΙΚΟΝ ΔΙΑΤΑΓΜΑ της 18/22 Ιουν. 1951 Περί διαβαθμίσεως του διδακτικού και διοικητικού προσωπικού Σχολείων εν τω Κράτει ανεγνωρισμένων ως ισοτίμων προς Δημόσιο τοιαύτα. Λαβόντες υπ’ όψιν τα άρθρ. 2 εδάφ. 1 περίπτωσις α΄ και 9 εδάφ. 7 παρ. β΄ του Α.Ν. 1557 του 1950 «περί απονομής πολιτικών και στρατιωτικών συντάξεων», την από 18 Απρ. 1951 γνώμην της ολομελείας του Ελεγκτικού Συνεδρίου και την υπ’ αριθ. 364 της 17 Μαίου 1951 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, αποφασίζομεν και διατάσσομεν: Άρθρ.1.-Εκπαιδευτικοί λειτουργοί Μέσης και Δημοτικής Εκπαιδεύσεως, υπηρετούντες εις Σχολεία εν τω Κράτει, ανεγνωρισμένα ως ισότιμα προς δημόσιο τοιούτα και μη εξομοιούμενοι βαθμολογικώς προς δημοσίους υπαλλήλους, διαβαθμίζονται, επί τω σκοπώ του καθορισμού της συντάξεώς των εκ του Δημοσίου Ταμείου, ως ακολούθως: 1.Οι Γυμνασιάρχαι ή οι Διευθυνταί του Σχολείου οι κεκτημένοι πτυχίον ημεδαπού ή αλλοδαπού Πανεπιστημίου, εφ’ όσον μεν έχουσι συμπληρώσει 20ετή υπηρεσίαν, εις Διευθυντάς Β΄ τάξεως, εφ’ όσον δ’ έχουσι συμπληρώσει 28ετή υπηρεσίαν εις Διευθυντάς Α΄ τάξεως. 2.Οι υποδιευθυνταί του Σχολείου οι κεκτημένοι πτυχίον ημεδαπού ή αλλοδαπού Πανεπιστημίου και 20ετή υπηρεσίαν, εις Διευθυντάς Β΄ τάξεως. 3.Οι καθηγηταί οι κεκτημένοι τα κατά τας εκάστοτε ισχυούσας διατάξεις οριζόμενα προσόντα τα αφορώντα εις τον διορισμόν και την προαγωγήν των εκπαιδευτικών λειτουργών του αυτού κλάδου και ειδικότητος των υπηρετούντων   εις  αντίστοιχα  Δημόσια  Σχολεία,  οι  Σελ.551 Προσωπικό Ιδιωτικών Εκπαιδευτηρίων 32.Ζ.β.1-3 καθηγηταί της Αγγλικής γλώσσης και των Αγγλιστί διδασκομένων θεωρητικών μαθημάτων οι κεκτημένοι πτυχίον MASTER Αμερικανικού ή Αγγλικού Πανεπιστημίου ή άλλης ισοτίμου Σχολής εφ’ όσον έχουσιν υπηρεσίαν: Μέχρι 2 ετών εις Γραμματείς α΄ τάξεως. Από 2 μέχρις 7 ετών εις Εισηγητάς. Από 7 μέχρι 12 ετών εις Τμηματάρχας β΄ τάξεως. Από 12 ετών και άνω εις Τμηματάρχας α΄ τάξεως. 4.Οι καθηγηταί της Αγγλικής γλώσσης και των Αγγλιστί διδασκομένων θεωρητικών μαθημάτων οι κεκτημένοι πτυχίον BACHELOR Αμερικανικού ή Αγγλικού Πανεπιστημίου ή Κολλεγίου ή πτυχίον χορηγηθέν υπό του αρμοδίου Υπουργείου δια την διδασκαλίαν της Αγγλικής γλώσσης, οι καθηγηταί των τεχνικών μαθημάτων, οι κεκτημένοι πτυχίον Τεχνικού Διδασκαλείου ή Ανωτάτης Σχολής Καλών Τεχνών επταετούς φοιτήσεως, οι πτυχιούχοι της Ωδικής, εφ’ όσον κέκτηνται τα αυτά προσόντα διορισμού και προαγωγής τα οποία κέκτηνται και οι εις τα αντίστοιχα δημόσια Σχολεία Μέσης Εκπαιδεύσεως υπηρετούντες καθηγηταί και διδάσκαλοι της Ωδικής ως και οι καθηγηταί της Γαλλικής οι κεκτημένοι πτυχίον της Εξεταστικής Επιτροπής του Νόμ. 1615 του 1919 δια την διδασκαλίαν της Γαλλικής, εφ’ όσον έχουσιν υπηρεσίαν: Μέχρι 2 ετών εις Γραμματείς β΄ τάξεως Από 2 μέχρις 7 ετών εις Γραμματείς α΄ τάξεως. Από 7 μέχρι 13 ετών εις Εισηγητάς. Από 13 ετών και άνω εις Τμηματάρχας β΄ τάξεως. Οι εκ τούτων κεκτημένοι πτυχίον BACHELOR ή πτυχίον καθηγητικής τινος Σχολής του Πανεπιστημίου ή δίπλωμα Μουσικολογίας Φιλοσοφικής Σχολής αλλοδαπού Πανεπιστημίου και υπηρεσίαν μείζονα των 19 ετών εις Τμηματάρχας α΄ τάξεως. 5.Οι γυμνασταί οι κεκτημένοι πτυχίον του Διδασκαλείου Γυμναστικής ή της Εθνικής Ακαδημίας Σωματικής Αγωγής ή πτυχίον γυμναστικής σχολής της αλλοδαπής ως και αι πτυχιούχοι δημοδιδάσκαλοι οι κεκτημένοι πτυχίον Διδασκαλείου ή Παιδαγωγικής Ακαδημίας, εφ’ όσον έχουσιν υπηρεσίαν: Μέχρι 4 ετών εις Γραμματείς β΄ τάξεως. Από 4 μέχρις 8 ετών εις Γραμματείς α΄ τάξεως. Από 8 μέχρι 12 ετών εις Εισηγητάς. Από 12 μέχρι 16 ετών εις Τμηματάρχας β΄ τάξεως. Από 16 ετών και άνω εις Τμηματάρχας α΄ τάξεως. 6.Οι καθηγηταί και διδάσκαλοι οι μη κεκτημένοι τα εις τας ανωτέρω περιπτ. 3-5 αναφερόμενα προσόντα εις τους βαθμούς τους αναφερομένους εις την περίπτ. ε΄ του εδαφ. 1 του άρθρ. 3 του παρόντος, εφαρμοζομένων και των διατάξεων του εδαφ. 2 του αυτού άρθρου. Σελ.552 Άρθρ.2.-1.Εφ’ όσον οι εν τω προηγουμένω άρθρω αναφερόμενοι εκπαιδευτικοί δεν εκέκτηντο απ’ αρχής της συνταξίμου εκπαιδευτικής υπηρεσίας των το πτυχίο το απαιτούμενον δια την εις ανώτερον βαθμόν διαβάθμισίν των, αλλ’ απέκτησαν τούτο βραδύτερον, τότε μόνον δύνανται να διαβαθμισθώσι βάσει της μετά πτυχίου διαβαθμίσεως εάν συνεπλήρωσαν μετά την απόκτησιν του πτυχίου τούτου πενταετή τουλάχιστον πραγματικήν υπηρεσίαν. Άρθρ.3.-1.Το τακτικόν διοικητικόν Ελληνικής υπηκοότητας προσωπικόν των εν άρθρ. 1 αναφερομένων Σχολείων, το μη εξομοιούμενον βαθμολογικώς προς τινα βαθμόν της δημοσίας υπαλληλικής ιεραρχίας, διαβαθμίζεται, επί τω σκοπώ του καθορισμού της συντάξεώς του, ως κάτωθι: α)Ο Συνδιευθυντής ο προβλεπόμενος υπό του άρθρ. 3 του Νόμ. 3776 του 1929, ο Κοσμήτωρ της Σχολής και ο Διευθυντής του Οικοτροφείου εις τον βαθμόν του Γραμματέως α΄ τάξεως εφ’ όσον δε κέκτηνται πτυχίον ημεδαπού ή αλλοδαπού Πανεπιστημίου εις τον βαθμόν του Εισηγητού. β)Ο Αρχιλογιστής και ο Διευθυντής των Γραφείων της Σχολής ως και ο Προϊστάμενος του Δημοτικού Σχολείου, εφ’ όσον κέκτηται πτυχίον Διδασκαλείου ή Παιδαγωγικής Ακαδημίας εις τον βαθμόν του Γραμματέως α΄ τάξεως. γ)Ο Ταμίας και ο Γραμματεύς της Σχολής, εις τον βαθμόν του Γραμματέως β΄ τάξεως. δ)Ο Βιβλιοφύλαξ, ο Λογιστής της Σχολής και ο Γραμματεύς του Οικοτροφείου, εις τον βαθμόν του Ακολούθου, και  ε)Ο Επιμελητής, ο Γραφεύς, ο Δακτυλογράφος, ο βοηθός Ταμίου και ο βοηθός Λογιστού, εις τον βαθμόν του γραφέως α΄ τάξεως. 32.Ζ.β.3 Προσωπικό Ιδιωτικών Εκπαιδευτηρίων 2.Οι ανωτέρω, εφ’ όσον έχουσι πραγματικήν υπηρεσίαν επτά μέχρι δώδεκα ετών, διαβαθμίζονται κατά ένα βαθμόν ανώτερον της αρχικής διαβαθμίσεως, εάν έχωσι πραγματικήν υπηρεσίαν δώδεκα μέχρι είκοσι ετών, διαβαθμίζονται κατά δύο βαθμούς ανωτέρους της αρχικής διαβαθμίσεως και τέλος εάν έχωσι πραγματικήν υπηρεσίαν άνω των είκοσι ετών, διαβαθμίζονται κατά τρεις βαθμούς ανωτέρους της αρχικής διαβαθμίσεως. 3.Ο εκ των ανωτέρω Συνδιευθυντής, εφ’ όσον έχει συμπληρώσει 28ετή υπηρεσίαν διαβαθμίζεται κατά τέσσαρας βαθμούς ανωτέρους της αρχικής διαβαθμίσεως. Άρθρ.4.-1.Δια την κατά το παρόν Δ/μα διαβάθμισιν προσμετρείται πάσα προγενεστέρα συντάξιμος πραγματική εκπαιδευτική υπηρεσία. Ως τοιαύτη λογίζεται και η υπηρεσία του Διοικητικού Προσωπικού, εφ’ όσον ούτοι κέκτηνται τα δια τους εκπαιδευτικούς οριζόμενα προσόντα. 2.Εν ουδεμιά περιπτώσει επιτρέπεται να ορισθώσι βαθμοί ανώτεροι εκείνων, οίτινες θα ηδύναντο ν’ απονεμηθώσι κατά νόμον εις τους διαβαθμιζομένους αν εσταδιοδρόμουν εις αντιστοίχους θέσεις της δημοσίας εκπαιδευτικής υπηρεσίας βάσει των αυτών προσόντων, τίτλων σπουδών και του κατά νόμον απαιτουμένου προς προαγωγήν κατωτάτου χρονικού ορίου παραμονής εν εκάστω βαθμώ. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος.